
	NAZIV PROGRAMA
	Izrada dokumentacije o nabavi: tehničke specifikacije i kriteriji ekonomski najpovoljnije ponude, s osvrtom na nabavu usluga vidljivosti

	TRAJANJE PROGRAMA
	8 sati

	BROJ POLAZNIKA
	Maksimalan broj polaznika je 50

	MJESTO ODRŽAVANJA
	Online

	DATUM ODRŽAVANJA
	25. 11. 2026.

	EVIDENCIJSKI BROJ
	Evidencijski broj usavršavanja 2026-0489

	POPIS STRUČNIH OSOBA KOJE ĆE IZVODITI PROGRAM
	Ines Gruica Devčić, Ivan Serdarušić, Tomislav Muhvić, Lana Tortić
Gostujući predavač iz Hrvatske udruge društava za tržišno komuniciranje (HURA)

	RAZINA PROGRAMA
	Srednja

	ISHODI UČENJA
	Poznavanje sadržaja i strukture dokumentacije o nabavi prema Pravilniku o dokumentaciji o nabavi te ponudi u postupcima javne nabave (NN 94/2026) te razlika u odnosu na raniji pravilnik. Sposobnost pripreme dokumentacije na platformi EOJN RH i povezivanja dokumentacije s planom nabave i procijenjenom vrijednošću nabave.
Sposobnost izrade tehničkih specifikacija koje su razmjerne predmetu nabave i ne ograničavaju neopravdano tržišno natjecanje, uključujući određivanje predmeta nabave, odabir CPV oznaka, podjelu na grupe i izradu troškovnika.
Razumijevanje specifičnosti nabave usluga vidljivosti, promidžbe i informiranja te sposobnost opisivanja predmeta nabave kada je rezultat kreativni rad. Prepoznavanje vrsta pružatelja usluga i njihovih kapaciteta.
Sposobnost određivanja kriterija za odabir ekonomski najpovoljnije ponude i provedbe ENP tehnika, uključujući modele bodovanja, ponderiranje i trošak životnog vijeka, te izradu provjerljive matrice bodovanja za usluge kod kojih se vrednuje kvaliteta.

	KRATAK UVOD U TEMU
	Dokumentacija o nabavi mjesto je na kojem se odlučuje ishod postupka. Novi Pravilnik o dokumentaciji o nabavi te ponudi u postupcima javne nabave (NN 94/2026) u cijelosti je zamijenio pravilnik iz 2017., pa naručitelji moraju uskladiti obrasce i postupanje, a prvi nalazi i praksa tek se stvaraju.
Najviše se grešaka i žalbi vezuje uz tehničke specifikacije. One moraju biti dovoljno precizne da naručitelj dobije ono što mu treba, a istodobno takve da ne ograniče tržišno natjecanje. Kod usluga vidljivosti, promidžbe i informiranja to je posebno zahtjevno jer se naručuje kreativni rad, a tržište čine agencije vrlo različitih profila i kapaciteta.
Ova edukacija prolazi cijeli put izrade dokumentacije: od pripreme postupka i sadržaja dokumentacije, preko izrade tehničkih specifikacija i troškovnika, do kriterija za odabir ponude i provedbe ENP tehnika. Dio o uslugama vidljivosti vodi gostujući predavač iz HURA-e, uz primjere iz prakse agencija i naručitelja.




RASPORED PREDAVANJA

	VRIJEME
	Sadržaj

	8:30–9:00
	Registracija polaznika

	9:00–10:30
(2 nastavna sata)
	Dokumentacija o nabavi prema novom Pravilniku (NN 94/2026):
1. Sadržaj i struktura dokumentacije o nabavi prema Pravilniku o dokumentaciji o nabavi te ponudi u postupcima javne nabave
1. Što se mijenja u odnosu na raniji pravilnik iz 2017. i na što treba prilagoditi obrasce
1. Priprema postupka: procjena potreba, analiza tržišta i prethodno savjetovanje prema Pravilniku o planu nabave, registru ugovora i pripremi postupka javne nabave (NN 86/2026)
1. Veza dokumentacije o nabavi s planom nabave i procijenjenom vrijednošću nabave
1. Praktični prikaz pripreme dokumentacije na platformi EOJN RH
1. Najčešće pogreške u dokumentaciji o nabavi kroz praksu DKOM-a i Visokog upravnog suda

	10:30–10:45
	Stanka za osvježenje

	10:45–12:15
(2 nastavna sata)
	Izrada tehničkih specifikacija:
1. Načini određivanja tehničkih specifikacija prema ZJN 2016: izvedbene i funkcionalne značajke, upućivanje na norme, klauzula „ili jednakovrijedno“
1. Opis predmeta nabave i odabir CPV oznaka
1. Načelo razmjernosti i zabrana neopravdanog ograničavanja tržišnog natjecanja
1. Podjela predmeta nabave na grupe i obrazloženje kada se predmet ne dijeli
1. Troškovnik kao dio tehničke specifikacije: oblik, jedinične cijene i mogućnost upotpunjavanja
1. Kada tehnička specifikacija postaje diskriminirajuća: primjeri iz prakse DKOM-a i Visokog upravnog suda
1. Vježba: prepoznavanje spornih odredbi u tehničkoj specifikaciji

	12:15–12:45
	Stanka za ručak

	12:45–14:15
(2 nastavna sata)
	Tehničke specifikacije u području vidljivosti i komunikacijskih usluga:
Blok vodi gostujući predavač iz Hrvatske udruge društava za tržišno komuniciranje (HURA).
1. Što obuhvaćaju usluge vidljivosti, promidžbe i informiranja: vrste usluga i vrste pružatelja
1. CPV oznake relevantne za komunikacijske i kreativne usluge te najčešće pogreške pri njihovoj primjeni
1. Kako opisati predmet nabave kada je rezultat usluge kreativni rad
1. Kompetencije i kapaciteti pojedinih vrsta agencija: što naručitelj realno može očekivati
1. Obveze vidljivosti na projektima financiranima iz EU sredstava i kako ih prenijeti u tehničku specifikaciju
1. Primjeri tehničkih specifikacija za usluge vidljivosti iz prakse naručitelja i agencija

	14:15–14:30
	Stanka za osvježenje

	14:30–16:00
(2 nastavna sata)
	Kriteriji za odabir ponude i provedba ENP tehnika:
1. Kriterij ekonomski najpovoljnije ponude: obvezni i neobvezni kriteriji te njihov odnos s predmetom nabave
1. Provedba ENP tehnika: relativni i apsolutni model bodovanja, ponderiranje i formule za izračun
1. Trošak životnog vijeka kao kriterij i kada ga ima smisla primijeniti
1. Kvaliteta kadra i iskustvo stručnjaka kao kriterij kod intelektualnih i kreativnih usluga
1. Vrednovanje kreativnog rješenja: kako kriterij učiniti provjerljivim i smanjiti rizik subjektivnosti
1. Veza tehničke specifikacije, uvjeta sposobnosti i kriterija ENP-a u istom postupku
1. Vježba: izrada matrice bodovanja za nabavu usluge vidljivosti
1. Pitanja i odgovori



Poveznice prema Pravilniku o izobrazbi u području javne nabave (Narodne novine br. NN 154/2023):
1. Planiranje nabave
3. Zakonodavstvo iz područja javne nabave
4. E-nabava
7. Poznavanje specifičnosti kategorije robe, usluga i radova
10. Procjena potreba
11. Analiza i uključivanje tržišta
12. Strategija javne nabave
13. Tehničke specifikacije
14. Dokumentacija o nabavi
15. Pregled i ocjena ponuda
21. Analitičko i kritičko razmišljanje
22. Komunikacija
24. Suradnja stručnjaka u javnoj nabavi

